6 «Ազգ ազգի դեմ դուրս կգա, և թագավորություն՝ թագավորության դեմ» (Մատթեոս 24։7)։ Միայն անցած հարյուրամյակում պատերազմների ժամանակ միլիոնավոր մարդիկ են մահացել։ Բրիտանացի մի պատմաբան գրում է. «Ամբողջ պատմության մեջ 20-րդ դարը եղել է ամենաարյունահեղ դարը.... Այն գրեթե անդադար պատերազմների դար է եղել, քանի որ ընդամենը մի քանի շատ կարճ ժամանակահատվածներ են եղել, երբ երկրագնդի ոչ մի վայրում պատերազմ տեղի չի ունեցել»։ Մի տեղեկագրության մեջ ասվում է. «[20-րդ] դարում պատերազմների ընթացքում երեք անգամ ավելի շատ մարդ է զոհվել, քան մ.թ. առաջին դարից մինչև 20-րդ դարը տեղի ունեցած բոլոր պատերազմների ժամանակ» (Worldwatch Institute)։ 1914թ.-ից ի վեր միայն պատերազմների պատճառով ավելի քան 100 միլիոն մարդ է մահացել։ Միլիոնավոր մարդիկ մեծ ցավ ու վիշտ են ապրել՝ կորցնելով իրենց հարազատներին պատերազմում։ Գուցե դու էլ ես այդ ցավը զգացել։